
    STRATENÝ ČAS

  


  


  
    ZABUDLA SI, AKO SKORO VYCHÁDZA SLNKO V LETNÝCH STANOVÝCH táboroch aako nahlas ráno štebocú vtáky. Schúlila si sa vo svojom teplom spacom vaku, aby ti do tváre nesvietilo zelené svetlo, ktoré prenikalo cez zelenú nylonovú látku, ale nemohla si zaspať. Najprv si musela niečo urobiť. Keď si sa súkala zo spacáka, vzdychla si si.


    „Čo je, Angie?“ Livin ospalý šepot zaznel zo záhybov jej spacieho vaku.


    Katie sa so šuchotom zasunula hlbšie do pokojnej kukly azakryla si hlavu.


    „Musím ísť do lesa,“ odpovedala si. Tento kód medzi skautkami znamenal, že si potrebuješ odskočiť.


    „Už je niekto z nášho tábora hore?“ Liv pootvorila oči apozrela sa na teba.


    „Asi nie.“ Potiahla si nosom. „Ešte nezaložili oheň na raňajky.“


    Liv sa rozšírili oči. „No my nie sme na rade, či?“


    „Nie. Ešte spi.“


    Otvorila si zips na stane avkĺzla si do čerstvého ružového rána. Vysoko nad korunami stromov plávali červenkasté oblaky. Ihličie pod nohami tlmilo zvuk tvojich šľapiek, keď si sa zakrádala odtábora. Všetci ešte spali. Slnko zatiaľ nestihlo zohriať vzduch aty si mala oblečené tričko skrátkymi rukávmi. Narukách ti naskočili zimomriavky.


    Čistinku, kde si vaša skupina včera poobede rozložila tábor, obkolesovalo niekoľko tisíc ihličnatých stromov – borovica stočená, borovica ťažká, borovica Jeffreyho, borovica Lambertova. Pani Wellsová ti prikázala naučiť sa naspamäť, ako vyzerá ich kôra aihličie, aby si získala odborku z rozpoznávania stromov. Našla si chodník, po ktorom ste včera pochodovali do táboriska, achvíľu si po ňom kráčala. Hľadala si trochu hustejší porast stromov. Viac súkromia ti divočina poskytnúť nemohla. Chodník lemovali malé plody augustových černíc. Zahrsť si zjedla ako skoré raňajky. Kyslá červená šťava ti zafarbila pery aprsty. Krížom cez chodník ležal padnutý strom, na ktorom rástla huba pripomínajúca lietajúci tanier. Vduchu si ho zaradila medzi orientačné body. Potom si zišla zchodníka aprešla si šesť či sedem metrov do lesa na miesto aspoň trochu zakryté kríkmi, aby si sa vycikala.


    Pomaly si sa otočila okolo vlastnej osi, aby si sa zbavila pocitu, že ťa niekto uvidí. Tento pocit si vlese mala vždy. Potom si si stiahla tepláky ačupla si si. Pre dievčatá je umenie cikať vlese bez toho, aby si zamočili nohy alebo oblečenie.


    Zapraskal konárik atebe to znelo ako rana zpušky. Srdce sa ti odšoku rozbúchalo. Očami si preletela smerom kzvuku. Čakala si, že uvidíš veveričku. Zajaca. Jeleňa. Hocičo iné, len nie muža, ktorý skoro celý splýval slesným porastom. Jediné, čo nesplývalo, boli jeho tmavé oči – oči, ktoré na teba hľadeli s akýmsi známym hladom.


    „Psst,“ priložil si prst na pery. Kráčal ktebe.


    Usilovala si sa vytiahnuť si tepláky, ale odhanby ašoku ti zdreveneli ruky. Nemohla si odtrhnúť zrak odmužových očí. Nevidela si jeho tvár, lebo ťa paralyzoval svojím intenzívnym pohľadom. Nežmurkal. Otvorila si ústa, aby si niečo povedala, zakričala, prosila, no nevyšlo znich nič – stiahlo ti hrdlo, akoby si okolo neho mala uviazanú slučku aon ju uťahoval. Ochvíľku sa za tebou načiahol. Pravou dlaňou ti zakryl ústa aľavou ti skrútil ruku za chrbát, aby si sa mu nemohla vytrhnúť. Zabudla si dýchať.


    „Nebráň sa, krásavica,“ zašepkal, pritlačil sa ktebe avlhkými perami sa ti dotkol ucha. Brániť sa? Končatiny ti zoslabli. Hrozilo, že sa ti podlomia kolená. Nemohla si spraviť ani krok, nieto ešte bežať, utekať preč. Ako si sa mohla ubrániť? Zovrelo ti žalúdok avušiach ti zaznelo hvižďanie vetra, vhlave sa ti strhol hurikán.


    Vtom huriavku si začula piskľavý hlások malého dievčatka, ktorý na teba volal: „Rýchlo! Skry sa!“


    Otvorila som ti hrdzavú bránu, aby si mohla vkĺznuť dnu.


    Medzi sluchami si cítila bodavú bolesť. Ty si však stála zmrznutá vjeho zovretí. Ťahali sme ťa, kým sa niečo nezlomilo. Nachvíľku si sa zmrštila do maličkého, ostrého bodu svetla, pocítila si, ako ťa niečo odrezalo odvlastného tela.


    Skryla si sa. Ukrývali sme ťa, kým hrozba nepominula.


    Trvalo to veľmi, veľmi dlho.

    VÝSLUCH

  


  


  „TERAZ SA VRÁŤ,“ POVEDAL HLAS. ANGIE MEDZI LOPATKAMI pocítila štuchnutie. Urobila tackavý krok vpred avystrela ruky, aby udržala rovnováhu.


  „Nerob,“ ohradila sa arýchlo sa otočila, ale nikto za ňou nestál. Premkol ju zvláštny pocit, ktorý ju na chvíľu celkom ochromil.


  Striaslo ju apokrútila hlavou, aby si ju prečistila. Keď sa jej hlava prestala točiť, znova otvorila oči. Zažmurkala azaostrila na svoju ulicu. Nasvoju slepú ulicu, na domy svojich susedov. Slnko svietilo vysoko na bezoblačnej azúrovej oblohe. Horúce vetry Santa Any čechrali ambrovníky. Okraje padajúcich listov naberali červenkastú farbu. Nachodníku boli roztrúsené pichľavé guľaté plody, pripomínajúce maličkých ježkov. Vauguste?


  Niečo ťažké jej ťahalo ľavú ruku kzemi. Bola to len igelitová taška. Kde mala kempingový výstroj? Nadvihla tašku, aby do nej nazrela, avtedy si všimla čosi čudné. Odprekvapenia pustila tašku azadívala sa na svoju ľavú ruku. Niečo vážne nebolo vporiadku. Toto nebola jej ruka. Toto neboli jej prsty. Tieto prsty boli dlhšie atenšie, ako mali byť. Anaprostredníku mala nastoknutú čudnú striebornú obrúčku. Pokožku mala suchú adrsnú. Okolo zápästí sa jej ťahali tmavé jazvy, pripomínajúce náramky. Otočila pravú ruku ahľadela na neznáme praskliny amozole na svojej dlani. Naskúšku ju zovrela do päste. Niečo... nesedelo.


  Angie sa zamračila arýchlo sa obzrela. Ako sa sem dostala? Nepamätala si, že by sem kráčala. Bola predsa... vlese? Bola úplne zmätená.


  Zaškvŕkalo jej vbruchu ajej pravá ruka okamžite vyletela k drieku – pevnému a chudému. Odkiaľ sa na nej nabrala tá ohavná košeľa? Skvetmi avolánmi? To vôbec nebol jej štýl. Určite si ju nekúpila ani Liv či Katie. Akeby si ju aj jedna znich kúpila, vnijakom prípade by si takú otrasnú vec nepožičala.


  Zdvihla tašku anakukla dnu. Videla zbierku cudzieho šatstva. Prázdnotu vžalúdku vystriedala nevoľnosť. Hlava jej plávala, bola dezorientovaná acelkom mimo.


  Angie očami prešla po domoch vslepej ulici. Autá pred nimi vyzerali presne tak, ako mali, čo ju utešilo, kým nezazrela pani Harrisovú skočíkom. Vchádzala do garáže. Pani Harrisová predsa nemala deti.


  Rozbehla sa apoprvý raz pocítila otlaky na chodidlách abolesť vnohách. Domov, musela sa dostať domov. Samozrejme. Stratila sa vlese. Teraz bola doma.


  Pod trstinovou podložkou nahmatala kľúč aodomkla si červené vchodové dvere. „Mami!“ zakričala. „Hej, mami, som doma!“ Vošla dnu. Naschodoch sa zjavila mama, hnala sa nadol, nohami sa ledva dotýkala podlahy, na tvári mala šokovaný, neveriacky výraz apotom vybuchla do plaču. Zovrela Angie do náručia abez slova vzlykala.


  „Mami,“ povedala Angie do maminých vlasov. „Mami, nemôžem dýchať.“ Taška stlmeným buchnutím dopadla na dlážku. Zpier si odhrnula niekoľko maminých vlasov. V jej hnedých kučerách si všimla strieborné pramienky.


  „Nemôžeš dýchať... nemôžeš dýchať?“ mama uvoľnila objatie. Chytila Angie za plecia auprela pohľad na jej tvár. „Nemôžeš...“ Zasmiala sa. Znelo to ako napäté, hysterické šteknutie. „Panebože! Panebože! Zázrak! Vďakabohu. Vďaka.“ Zdvihla oči kstropu. „Vďaka,“ zopakovala.


  Naposchodí sa ozvalo spláchnutie záchoda apotom knim doľahol otcov hlas: „Margie, čo je to tam za hluk?“


  Mama pošepkala Angie: „Ach, tvoj otec... On jednoducho...“ Stratila reč. Mala bledú tvár. Priveľmi okrúhlu abledú.


  Mlčanie vyplnili otcove kroky na medziposchodí. Chvíľku tam len stál, srukami prilepenými klícam. Díval sa na Angie aoči sa mu zaliali slzami. „Angela? Si to naozaj...“ Zadrhol sa mu hlas.


  Angie sa pozerala zjedného na druhého. „Áno. Som to naozaj... Čo sa deje?“ Nielen ona bola nejaká iná. Aj srodičmi nebolo niečo vporiadku. Pochrbte jej prebehol mráz.


  „Anjelik?“ Otec to slovo zašepkal. Stál na medziposchodí, zamrznutý vtom čudnom momente. Jeho čierne vlasy boli celkom šedivé. Jeho vlhké oči mali aspoň sto rokov.


  Angie začalo tĺcť srdce anohy sa jej chveli, akoby sa samy odseba chceli rozbehnúť preč. „Prestaňte stým! Úplne ma desíte.“


  „My ťa desíme?“ Mama sa znova hystericky rozosmiala. „Angie, kde... kde si bola?“


  „Veď to viete.“ Stiahlo jej žalúdok. „Stanovať.“


  Bez slova na ňu hľadeli ajej sa zrazu ťažko dýchalo. „Stanovať,“ povedala oniečo rozhodnejšie. Otec sa na ňu zarazene pozeral zmedziposchodia. „Stanovať,“ zopakoval. „Stanovať?“ Hlas mu preskočil ooktávu vyššie. „Stanovala si tri roky?“


  


  Angie zamkla dvere na kúpeľni aoprela sa one chrbtom. Jej obľúbené uteráky, krémové sružami, viseli na háčiku, presne tam, kde ich nechala. Voňali avivážou. Vživote nebola taká šťastná, že vidí uterák. Bolo to dokonalé. Bolo to presne také, aké to malo byť. Narozdiel odjej rodičov.


  Uťahovali si znej? Zbláznili sa? Nemohla zmiznúť na tri roky. Také niečo by predsa človek len tak nezabudol!


  Pustila vodu do umývadla apotom sa pozrela do zrkadla, odkiaľ na ňu hľadela tvár sjasnými sivými očami. Vtej chvíli totálneho prekvapenia zabudla dýchať.


  Dievča vzrkadle by mohlo byť jej staršou sestrou. Bolo vyššie achudšie. Jeho lícne kosti boli vyrysované, zatiaľ čo Angine boli mäkké aokrúhle. Malo bledú tvár, kým Angina bola opálená po lete strávenom pri bazéne. Dievča malo dlhé vlasy špinavej blond farby, zatiaľ čo na Anginých bol melír amala ich ostrihané na mikádo. Dievča malo na rukách svaly, sivú pokožku, jazvy aešte jednu zvláštnosť, pre ktorú bolo pre Angie neznámou osobou. Nahrudi malo obliny – prsia. Angie skĺzla pohľadom na svoj hrudník. Čo to, dopekla, je?! Prsia? Kde sa tam nabrali?


  Prešla prstom po vrchnom gombíku košele. Bála sa pozrieť.


  Vyľakalo ju trieskanie na dvere. „Angela! Angela, preboha, nesprav nejakú hlúposť!“ Otcov hlas znel vystrašene. „Neurob... nie...“


  Angie otočila kľúčom aotvorila dvere. „Nič také som nechcela,“ zamrmlala. Zapýrila sa pod náhlym návalom pocitu viny. Za čo sa cítila vinná?


  Otcovi sa vtvári zračilo napätie. Načele sa mu perlil pot. Angie fascinovane hľadela na tie kropaje potu. Uvedomila si, že otec mal oholenú len polovicu brady.


  Pohľadom skĺzol vpravo odnej. Prehovoril hlbokým azachrípnutým hlasom: „Detektív Brogan príde opätnásť minút. Povedal, že sa nemáme dotýkať ničoho, čo by mohlo poslúžiť ako dôkaz.“


  „Dôkaz čoho?“ nechápala Angie. Ťaživé ticho, kým otec zvažoval odpoveď, vypĺňal zvuk tečúcej vody. Ich pozornosť upriamil na umývadlo.


  „Panebože, Angela! Dúfam, že si práve zo seba nič nezmyla. Však nie?“


  Ukázala mu špinavé ruky. Vzáhyboch apóroch pokožky mala toľko usadenej špiny, že boli skoro sivé. „Dôkaz?“ zopakovala. „Oco, dôkaz čoho?“


  Otcove ústa sa na chvíľu bolestivo skrivili. Pot mu už stekal po sluchách. „Dôkaz čohokoľvek, po komkoľvek apoakomkoľvek mieste.“


  Angie sa naňho zmätene dívala.


  Načele sa mu objavili vrásky. Pod očami mal tmavé kruhy. „Naozaj nevieš, očom rozprávam, však?“


  Angie sa cítila hlúpo. Niečo odnej očakával. Nevedela čo, ale cítila, že vňom vrie hnev. Čosi sa vnej pohlo, prešla knemu aobjala ho okolo pása. Siahala mu po bradu. „Tak veľmi ťa ľúbim,“ šepla. Cítila, že stuhol apotom sa odtiahol. Musela spraviť niečo zle. Spustila ruky. Prepadol ju strach.


  „Musím, musím sa doholiť,“ povedal zničoho nič aodvrátil sa odnej. „Zastav vodu. Choď dole kmame apočkaj tam sňou.“ Prešiel po chodbe krodičovskej spálni azavrel za sebou dvere.


  Angie mala hmlistý pocit, že by bolo dobré, keby si poplakala, no všetko vnej bolo zamotané azamrznuté, stiahnuté ako obrovský nádych predtým, ako sa dostaví bolesť. Mala chuť obhrýzť si necht na palci, ale bol odporne špinavý. Anavyše „dôkaz“. Znova jej zovrelo žalúdok. Dôkaz čoho?


  Jej pozornosť upútal zvláštny prsteň. Prečo si nevedela spomenúť, kde si ho kúpila? Ztej otázky bola čudne nervózna. Vsluche pocítila varovné pichnutie blížiacej sa bolesti hlavy. Stiahla si striebornú obrúčku apoložila ju na misku smydlom. Bolesť ustala. Prsteň pravdepodobne patril Liv alebo Katie. Najlepšie bude priveľmi nad tým nepremýšľať.


  Otcov holiaci strojček už bzučal, keď sa Angie náhlila po schodoch. Zastavila sa vpolovici, jej nohy primrzli na medziposchodí. Ako stratené dieťa ostala stáť na polceste medzi otcom na poschodí amamou na prízemí. Jej tep odbíjal sekundy. Niekto prichádzal. Oco povedal, že detektív. Hľadela na vchodové dvere, kým sa za matným sklom neobjavil tieň.


  Ozvali sa dve zaklopania amama vyletela zkuchyne, aby otvorila dvere.


  Zanimi stál vysoký ryšavý muž. Mama sa mu stlmeným vzlykom hodila do náručia. Jednou rukou ju potľapkal po pleci aotočil sa kmedziposchodiu, kde Angie stále váhala, či má zísť dole.


  Mužovi sa rozšírili oči. „Angela,“ zašepkal. „Vitaj doma.“


  Nežne sa oddelil odmamy avystrel pravú ruku dlaňou nahor. Bolo to napoly gesto vyzvania anapoly pozdrav. „Prosím,“ prihovoril sa jej. „Nezídeš knám?“


  Oco ho nazval detektív, muž však mal na sebe modré džínsy sdierou na jednom kolene. Rukávy flanelovej košele mal vyhrnuté nad lakťami. Vyzeral neformálne, pohodlne a – udivene.


  Angie urobila štyri kroky nadol anačiahla sa za jeho vystretou rukou. Bola obrovská. Tá jej sa vjeho dlaniach celkom stratila, keď ju chytil oboma rukami.


  „Som zlosangeleského okresného šerifského úradu. Detektív Phil Brogan,“ predstavil sa. „Prepáč, že som sa tu zjavil takto. Pracoval som vzáhrade, keď mi Mitch zavolal, a okamžite som prišiel.“ Mal drsnú, mozoľnatú ruku, no jej dlaň držal opatrne anežne ako novonarodené mačiatko. Naklonil hlavu azadíval sa jej do tváre snepatrným náznakom úsmevu na perách.


  Angino napätie sa začalo rozplývať, mrazenie mizlo až do chvíle, keď to všetko pokazil.


  „To je neuveriteľné,“ povedal. „Mám pocit, že ťa už poznám.“


  Okamžite sa cítila odhalená, bezbranná. Poznal je úplne neznámy človek. Zalapala po dychu. Ovládla vzlyk skôr, ako sa jej vydral zhrdla. Keby teraz začala plakať, nikdy by neprestala.


  „Panebože, veľmi ma to mrzí, Angela,“ hneď sa ospravedlnil a pustil jej ruku. „Mitch mi do telefónu naznačil, že asi trpíš stratou pamäti, že nevieš, ako dlho si bola preč ani kde si bola. Si dezorientovaná ato je pomerne bežné.“


  Bola to pravda? Angie sa usilovala rozlúštiť jeho pohľad. Mal modré, láskavé, úprimné oči. Nenašla vnich hrozbu. Dobre. Možno to, čo sa jej dialo, nebolo také nezvyčajné. Pocítila iskričku nádeje. Možno jej naozaj pomôže prísť na to, čo sa stalo.


  Prikývla aon sa na ňu milo usmial. „Poď.“ Rukou ukázal na obývačku pred nimi. „Nemusíme tu predsa stáť ako kolky.“


  Zhora sa ozvalo buchnutie aAngie si predstavila obrovskú bowlingovú guľu valiacu sa dole schodmi, ktorá ich všetkých zrazí zneistých nôh, ale bol to len oco. Myklo jej kútikom úst. Detektív si to všimol ausmial sa na ňu očami. Mal zaujímavé oči. Tmavomodré dúhovky boli posiate oranžovými fliačikmi. Nikdy podobné nevidela.


  Oco prešiel popri nich aani sa na ňu nepozrel. Diaľkovým ovládačom zapálil oheň. „Zdá sa, že jej je zima,“ povedal na vysvetlenie. Samozrejme, teplo plynového plameňa, bezpečne zavretého za sklenenými dverami, bolo prislabé na to, aby sa dostalo až knej.


  Angie prešla pohľadom po celej miestnosti. Všetko známe bolo na svojom mieste. Mäkké zelené vankúše na béžových kožených pohovkách. Závesy so vzorom listov, siahajúce po podlahu, boli odhrnuté, aby dnu prúdilo slnečné svetlo. Staromódny televízor vdrevenej skrinke sovládačom atelevíznym programom. Vknižnici na bočnej stene kopy kníh. Nebolo možné, aby vtejto miestnosti ubehli tri roky. Vnijakom prípade. Nič sa tu nezmenilo.


  Detektív sa posadil na stoličku, ktorá bola najbližšie pri Anginom mieste na pohovke. Výraz na jeho tvári znežnel. Dlaňou sa pošúchal po strnisku na brade. „Angela, je mi to veľmi ľúto. Viem, že je to pre teba nesmierne ťažké. Si zmätená.“


  Naozaj to vedel? Angela otom pochybovala. Zmenila sa jeho realita jedným mihnutím oka? Upierala pohľad na svoje kostnaté kolená. Potláčala nebezpečné slzy. Kolená sa pred jej očami rozmazávali. Prestaň!


  Brogan jej jemne položil ruku na sklonenú hlavu. „Určite teraz najviac túžiš po chvíľach srodinou achceš, aby som ťa nechal na pokoji.“


  Takmer nebadateľne prikývla. Bola mu vďačná za porozumenie. Vedela, že to myslel úprimne – chápal, aká je nestabilná. Nezdalo sa jej, že by to bola len policajná technika, ktorou sa ju usiloval pripraviť na výsluch.


  Mama, sediaca vedľa nej, jej stisla ruku aAngie sa zadívala do detektívových vážnych očí. Nalícach mal pehy. To si predtým nevšimla. „Lenže...“ povedala namiesto neho, lebo cítila, že tam smeruje.


  „Lenže mojou prácou je zistiť, či došlo, alebo nedošlo kzločinu, ktorý treba vyšetriť. Najmä ak máme nové stopy. Rozumieš?“


  Stiahlo jej hrdlo amala pocit, že sa povracia. Sťažka prehltla. „Zločin? Spravila som... Spravila som niečo zlé?“


  „Nie, ty nie, Angie!“ vyhŕkla mama anechtiac nechtami zaryla do Anginej dlane. Angie trhlo.


  „Margie.“ Brogan sa pozrel na mamu azdvihol obočie. „Prepáč, Angela. Mám len niekoľko otázok, ktoré ti musím položiť hneď teraz. Potom budú nasledovať ďalšie kroky.“


  „Aj ja chcem vedieť zopár vecí,“ skočil mu do reči otec. „Ako si sa, preboha, dostala domov, Angela? Pomohol ti niekto? Prešla si celú cestu pešo?“


  „Áno.“ Zpier jej uletelo jediné slovo, ktoré však nedávalo zmysel. Odkiaľ? Angie netušila.


  „Nebuď smiešny, Mitch!“ zahriakla ho mama. „Zmiesta, kde zmizla, knám domov je to viac než tridsať míľ.“


  „Dolu kopcom,“ zašepkala Angie. Nikto ju nepočul. Odkiaľ sa nabrala tá myšlienka?


  „Okrem toho,“ pokračovala mama, „mohla byť hocikde. Úplne mimo Kalifornie.“


  Brogan sa postavil azačal sa pomaly prechádzať po izbe. Angie ho sledovala pohľadom. Zmenil sa – už to nebol ten pohodlne oblečený muž vdžínsoch. Nežná, chápavá tvár razom zmizla. Teraz bol leopardom na love. Policajtom na pochôdzke. Angie bola vstrehu.


  Aj hlas sa mu zmenil. Bol ostrejší, chladnejší. „Angela. Tušíš, ako dlho si bola preč? Pamätáš si niečo otom mieste? Hocičo?“


  „Nie. Ja... hm, nie. Nemám ani poňatia.“ Angela ukázala na rodičov. „Hovoria, že prešli tri roky. No... ja neviem. Nezdá sa mi to. Bolo to len niekoľko dní.“


  „Utiekla si naschvál?“


  Angie sa zamračila. „Utiekla? Nie. Samozrejme, že nie.“


  „Nemala si doma nejaké problémy? Prípadne vškole alebo vcirkevnom zbore? Nepotrebovala si si spraviť pauzu? Oddýchnuť si odniečoho? Odniekoho?“ Jeho pohľad bol zvedavý, povzbudivý, ale zároveň desivý. Prechádzal sa, sledoval apočúval.


  „Nie. Očom to vravíte? Všetko je vporiadku. Bolo... vporiadku.“


  Mama ju objala okolo pliec.Angie sa oňu oprela, aby zdôraznila svoje slová.


  Brogan prikývol. Nato prehovoril pomaly aopatrne: „Dohodla si si sniekým stretnutie? Navštívila si nejakú internetovú stránku, kde si sa zblížila sniekým zaujímavým?“


  „Nie som predsa idiot! Nie anie.“ Aké hlúpe otázky! Zmocňovalo sa jej vyčerpanie. Čo mala povedať, aby ju už konečne prestal trápiť?


  Detektív pokrčil plecami. „Dobre. Napočítači doma ani vškole sme nenašli nijakú stopu, ktorá by tomu nasvedčovala, no aj tak som sa to musel spýtať.“


  Otec konečne prestal stáť ako soľný stĺp asadol si do kresla. Nahlas si pri tom vzdychol. Čo si myslel? Že sa sniekým len tak vyparila?


  Brogan zachytil otcov výraz avyslal k nemu varovný pohľad. Bolo ľahké čítať detektívovu tvár. „Angela, skúšala si niekedy alkohol alebo drogy? Veľa detí vtvojom veku snimi experimentuje. Odpovedz mi úprimne. Nebudeme sa na teba hnevať, nebudeme robiť scény. Zoženieme ti pomoc.“


  „Zlatko, môžeš sa nám zveriť,“ pridala sa mama. „Nebudeme ťa za to odsudzovať. Sľubujem.“


  Mama možno nie, ale otec by ju súdil, napadlo jej, keď videla, ako si lakťami vyrýva diery do kolien.


  Mama ho potľapkala po ruke asnenútenou samozrejmosťou vyhlásila: „To by vysvetľovalo, prečo má zahmlenú pamäť.“


  Angie nahnevane zastonala: „Nie, tak to nebolo. Nikdy som nepila nič iné ako víno pri Večeri Pánovej. Nikdy som neskúšala drogy. Raz som si potiahla zcigarety. Abolo to úplne nechutné, aby ste vedeli.“


  „Môžem si obzrieť tvoje ruky?“ opýtal sa Brogan. Nebola to žiadosť. Bol to príkaz.


  Vyvrátila oči abez slova predpažila. Jej ruky boli pridlhé, pritenké, pribledé amala pocit, že sú to cudzie ruky pripevnené kjej telu. Brogan prešiel prstom po neznámych jazvách na jej zápästiach, otočil jej dlane, aby si mohol pozrieť krátke, rozštiepené nechty, apotom si znova prezrel jej špinavé, stvrdnuté dlane. Prstom obišiel krúžok, ktorý jej na prostredníku zanechala obrúčka. Ostala po nej čistejšia, bledšia pokožka.


  Pozrel sa na ňu sotázkou vočiach. „Vieš otom niečo?“


  Zauchom pocítila silné bodnutie. Prižmúrila oči apotriasla hlavou, čo znamenalo jasné nie. Bolesť poľavila. Vyčistila sa jej myseľ. Zdalo sa jej, že hmla sa rozplynula.


  Stisol pery. „Maj so mnou strpenie. Poď sa so mnou pretláčať.“ Posadil sa do kresla apoložil si lakeť na konferenčný stolík.


  „Vyhráte. Máte obrovské ruky,“ predpovedala Angie. „Navyše máte oveľa dlhšiu ruku než ja.“


  Zdvihol kútik vslabom úsmeve. „Predsa len by som to skúsil. Prosím.“


  Angie sa zasmiala. „Jasné.“ Chytila ho za ruku apotlačila. Jej prsty zmizli vjeho zovretí, ale ruka sa mu zakývala. Zatlačil. Stretol sa sodporom. Prekvapila ho sila ukrývajúca sa vjej chudej ruke. Napli sa jej svaly. Jeho ruka bez varovania poľavila aona ho premohla. „Nechali ste ma vyhrať,“ obvinila ho.


  „Možno trochu. Zjavne si manuálne pracovala. Dlho. Nasvoju veľkosť si veľmi silná.“


  „Panebože!“ Mama vyskočila zpohovky azopla ruky. „Manuálna práca? Hovoríte, že ju uniesli otrokári?“


  To je trapas, napadlo Angie. Brogan však maminu otázku zjavne zobral vážne. „Nie, Margie. To je nepravdepodobné. Bola pomerne neďaleko.“


  „Neďaleko? Pocelý čas?“ otcovi sa čudne chvel hlas. „Podľa čoho usudzujete?“


  „Jej oblečenie vonia živicou adymom.“


  Angie si ovoňala rukáv. Mal pravdu. No, samozrejme, to dávalo zmysel. Včera večer si predsa opekali pri táboráku. Vône sa však vodeve neudržia tri roky.


  „Pravdaže,“ odvetila prosto. „Stanovala som.“


  „Nič iné si nepamätáš?“ opýtal sa Brogan.


  Už jej to začínalo liezť na nervy. „Pozrite,“ začala. „Povedala som vám, vám všetkým, že si nič iné nepamätám. Stanovala som. Potom som sa ocitla tu. Nespomínam si, či ma niekto odviezol domov, alebo som celú cestu prešla pešo. Nič si nepamätám. Odrazu som bola tu.“


  „Angela, koľko meriaš?“ Detektív vystrel dlane, aby jej rodičom zabránil zasiahnuť.


  „Stopäťdesiattri centimetrov,“ odpovedala bez zaváhania. Kútikom oka videla, že mama mierne zavrtela hlavou.


  „A koľko vážiš?“


  „To je trochu osobné, nie?“ ohradila sa.


  Brogan sa po prvý raz doširoka usmial. „Prepáč. Áno. Odhadovanie váhy mi však veľmi nejde. Päťdesiat kilogramov?“


  „Fíha! Fakt vám to nejde.“


  „Veď som ti to vravel.“ Bol úprimný ajeho úškrn bol nákazlivý. „Prepáč. Viac?“


  Angie sa takisto po prvý raz zasmiala. „Keď som sa naposledy vážila, mala som štyridsaťtri kíl.“ Jej smiech znel zachrípnuto, vŕzgavo, zabudnuto.


  „A koľko máš rokov?“


  „Trinásť,“ odvetila.


  Mama na ňu zízala sotvorenými ústami. Než ju Brogan stihol zastaviť, vyšlo z nej zasyčané: „Še...“


  Otcovi však detektívovo gesto ušlo. „Má šestnásť,“ trval na svojom. „Máš už šestnásť, Angela. Nepochopila si, čo sme ti doteraz hovorili?“


  Angie hučalo vhlave. Čo sa to snimi všetkými stalo? Otec bol napätý anahnevaný – volal ju Angela, len keď bol na ňu naštvaný. Bola predsa jeho malý anjelik, jeho Angel. Nespravila nič zlé, iba sa asi stratila. Anebola to jej chyba.

